જો ઉપર કહ્યા મુજબ શ્રીલંકાની એવી કોઈ રણનીતિ હશે તો તેની દુરોગામી અસર પડી શકે છે. કોઇપણ દેશના ખેલાડીઓ જ્યારે બીજા દેશમાં રમત રમવા જાય છે ત્યારે તે પોતાના દેશનું પ્રતિનિધિત્વ કરતા હોય છે આથી તેમનું સારું કે ખરાબ વર્તન એમના દેશની છાપ યજમાન દેશના નાગરિકો પર છોડતું હોય છે. જો શ્રીલંકન ટીમ મેનેજમેન્ટે રમતની રણનીતિના ભાગ રૂપે પ્રદુષણનો ઉપયોગ કર્યો હશે અને ભારત સરકાર તેની ગંભીર નોંધ લેશે તો કદાચ વાત બહુ આગળ સુધી જઈ શકે છે. ઓસ્ટ્રેલિયા વિરુદ્ધ ઇંગ્લેન્ડે એક જમાનામાં બોડીલાઇન રણનીતિ અપનાવી હતી અને તેની ઓસ્ટ્રેલિયન સરકારે ગંભીર નોંધ લીધી અને એક સમય એવો આવી ગયો હતો કે એ બંને દેશો વચ્ચેના સંબંધો ખાટા થઇ ગયા હતા.